+-----------------------------------------------------------------------+
| 5.  ทรัพย์สินที่ใช้ในการประกอบธุรกิจ                                          |
+-----------------------------------------------------------------------+

5.1 สินทรัพย์ถาวรหลักที่กลุ่มบริษัทฯ ใช้ในการประกอบธุรกิจ

+--------------+------------+----------+--------+---------+---------+
| ที่ตั้ง          | ลักษณะ      | ลักษณ     | มูลค่าสุท | วัต      | ภ       |
|              | และขนาดพื้นที่ | ะกรรมสิทธิ์ | ธิหลังหัก | ถุประสงค์ | าระผูกพัน |
|              |            |          | ค่าเสื่อม |         |         |
|              |            |          |        | ในกา    |         |
|              |            |          | (บาท)  | รถือครอง |         |
+==============+============+==========+========+=========+=========+
| ที่ดิน          | พื้นที่ 428    | เป็นเจ้าขอ | 2      | เป็นที่ต   | จำน     |
|              | ตารางวา    | งกรรมสิทธิ์ | 9,273, | ั้งของสำน | องเพื่อค้ำ |
| ณ อาคารเลขที่  |            |          | 144.00 | ักงานใหญ่ | ประกันวง |
| 48           |            |          |        | อาคารอิน | เงินสินเช |
| ถ.รัชดาภิเษก   |            |          |        | เตอร์ลิ้งค์ | ื่อกับธนาค |
| แ            |            |          |        |         | ารพาณิชย์ |
| ขวงสามเสนนอก |            |          |        |         |         |
| เขตห้วยขวาง   |            |          |        |         |         |
| กทม.         |            |          |        |         |         |
+--------------+------------+----------+--------+---------+---------+
| ที่ดิน          | พื่นที่ 5 ไร่ 2 | เป็นเจ้าขอ | 2      | เป็นที่ตั้งข | จำน     |
|              | งาน 364.2  | งกรรมสิทธิ์ | 5,534, | องอาคาร | องเพื่อค้ำ |
| ณ อาคารเลขที่  | ตารางวา    |          | 000.00 | สำนักงาน | ประกันวง |
| 9/2 ซ.01     |            |          |        | ศูนย์กระ  | เงินสินเช |
| กาญจนาภิเษก   |            |          |        | จายสินค้า | ื่อกับธนาค |
| 5/5          |            |          |        | พื้นที่จัด   | ารพาณิชย์ |
| ถ.กาญจนาภิเษก |            |          |        | เก็บสินค้า |         |
| แขวงท่าแร้ง    |            |          |        | แ       |         |
| เขตบางเขน    |            |          |        | ละอาคาร |         |
| กรุงเทพฯ      |            |          |        | In      |         |
| 10220        |            |          |        | terlink |         |
|              |            |          |        | Data    |         |
|              |            |          |        | Center  |         |
+--------------+------------+----------+--------+---------+---------+
| อา           | อา         | เป็นเจ้าขอ | 7      | ประ     | จำน     |
| คารอินเตอร์ลิ้งค์ | คารสำนักงาน | งกรรมสิทธิ์ | 4,451, | กอบธุรกิจ | องเพื่อค้ำ |
|              | 7 ชั้น       |          | 246.59 |         | ประกันวง |
| เลขที่ 48      | ปล         |          |        |         | เงินสินเช |
| ซ.รุ่งเรือง     | ูกอยู่บนพื้นที่ดิน |          |        |         | ื่อกับธนาค |
| ถ.รัชดาภิเษก   | 428        |          |        |         | ารพาณิชย์ |
| แ            | ตารางเมตร  |          |        |         |         |
| ขวงสามเสนนอก | พ          |          |        |         |         |
| เขตห้วยขวาง   | ื้นที่ใช้สอยรวม |          |        |         |         |
| กทม.         | 3,728      |          |        |         |         |
|              | ตารางเมตร  |          |        |         |         |
+--------------+------------+----------+--------+---------+---------+
| อ            | อาคารสำ    | เป็นเจ้าขอ | 2      | ประ     | จำน     |
| าคารสำนักงานศ | นักงานศูนย์กร | งกรรมสิทธิ์ | 1,476, | กอบธุรกิจ | องเพื่อค้ำ |
| ูนย์กระจายสินค้า | ะจายสินค้าสูง |          | 078.32 |         | ประกันวง |
| (DC)         | 3 ½ ชั้น     |          |        |         | เงินสินเช |
|              | พ          |          |        |         | ื่อกับธนาค |
| เลขที่ 9/2     | ื้นที่ใช้สอยรวม |          |        |         | ารพาณิชย์ |
| ซ.01         | 720        |          |        |         |         |
| กาญจนาภิเษก   | ตารางเมตร  |          |        |         |         |
| 5/5          |            |          |        |         |         |
| ถ.กาญจนาภิเษก |            |          |        |         |         |
| แขวงท่าแร้ง    |            |          |        |         |         |
| เขตบางเขน    |            |          |        |         |         |
| กรุงเทพฯ      |            |          |        |         |         |
| 10220        |            |          |        |         |         |
+--------------+------------+----------+--------+---------+---------+
| พื้นที่จัดเก็บสินค้า | พื้นที่จ       | เป็นเจ้าขอ | 3      | ประ     | จำน     |
|              | ัดเก็บสินค้าสูง | งกรรมสิทธิ์ | 4,279, | กอบธุรกิจ | องเพื่อค้ำ |
| เลขที่ 9/2     | 1 ½ ชั้น     |          | 234.72 |         | ประกันวง |
| ซ.01         | พ          |          |        |         | เงินสินเช |
| กาญจนาภิเษก   | ื้นที่ใช้สอยรวม |          |        |         | ื่อกับธนาค |
| 5/5          | 4,824      |          |        |         | ารพาณิชย์ |
| ถ.กาญจนาภิเษก | ตารางเมตร  |          |        |         |         |
| แขวงท่าแร้ง    |            |          |        |         |         |
| เขตบางเขน    |            |          |        |         |         |
| กรุงเทพฯ      |            |          |        |         |         |
| 10220        |            |          |        |         |         |
+--------------+------------+----------+--------+---------+---------+

+--------------+------------+----------+--------+---------+---------+
| ที่ตั้ง          | ลักษณะ      | ลักษณ     | มูลค่าสุท | วัต      | ภ       |
|              | และขนาดพื้นที่ | ะกรรมสิทธิ์ | ธิหลังหัก | ถุประสงค์ | าระผูกพัน |
|              |            |          | ค่าเสื่อม |         |         |
|              |            |          |        | ในกา    |         |
|              |            |          | (บาท)  | รถือครอง |         |
+==============+============+==========+========+=========+=========+
| อาคาร        | อาคารสูง 3  | เป็นเจ้าขอ | 1      | ประ     | จำน     |
| Interlink    | ชั้น         | งกรรมสิทธิ์ | 7,791, | กอบธุรกิจ | องเพื่อค้ำ |
| Data Center  | พ          |          | 334.17 |         | ประกันวง |
| (อยู่ในร       | ื้นที่ใช้สอยรวม |          |        |         | เงินสินเช |
| ะหว่างก่อสร้าง) | 1,800      |          |        |         | ื่อกับธนาค |
|              | ตารางเมตร  |          |        |         | ารพาณิชย์ |
| เลขที่ 9/2     |            |          |        |         |         |
| ซ.01         |            |          |        |         |         |
| กาญจนาภิเษก   |            |          |        |         |         |
| 5/5          |            |          |        |         |         |
| ถ.กาญจนาภิเษก |            |          |        |         |         |
| แขวงท่าแร้ง    |            |          |        |         |         |
| เขตบางเขน    |            |          |        |         |         |
| กรุงเทพฯ      |            |          |        |         |         |
| 10220        |            |          |        |         |         |
+--------------+------------+----------+--------+---------+---------+
| โค           | โคร        | เป็นเจ้าขอ | 1      | ประ     | ไม่มี     |
| รงข่ายโครงการ | งข่ายเคเบิ้ลใ | งกรรมสิทธิ์ | 7,894, | กอบธุรกิจ |         |
| Interlink    | ยแก้วนำแสงท |          | 984.34 |         |         |
| Fiber Optic  | ั่วประเทศไทย |          |        |         |         |
| (อยู่ในร       |            |          |        |         |         |
| ะหว่างก่อสร้าง) |            |          |        |         |         |
+--------------+------------+----------+--------+---------+---------+

  ----------------------------- --------------- ---------- --------------------
  ประเภทสินทรัพย์                  ลักษณะกรรมสิทธิ์    ภาระผูกพัน   มูลค่าสุทธิหลังหักค่าเสื่อม

  เครื่องใช้สำนักงานและเครื่องตกแต่ง   บริษัทเป็นเจ้าของ   ไม่มี        8,681,472.91

  เครื่องมือแผนกช่าง                บริษัทเป็นเจ้าของ   ไม่มี        1,091,607.27

  ยานพาหนะ                      บริษัทเป็นเจ้าของ   ไม่มี        9,078,413.52
  ----------------------------- --------------- ---------- --------------------

5.2 สินทรัพย์ไม่มีตัวตนที่ใช้ในการประกอบธุรกิจของกลุ่มบริษัทฯ

+-------------+--------------+-------------+------------+-------------+
| ป           | ลักษณะกรรมสิทธิ์ | มูลค่าสุทธ     | วัตถุประสงค์ใ | ภาระผูกพัน    |
| ระเภทสินทรัพย์ |              | ิหลังหักค่าเสื่อม | นการถือครอง |             |
|             |              |             |            |             |
|             |              | (บาท)       |            |             |
+-------------+--------------+-------------+------------+-------------+
| โปรแก       | เป็นเจ้าของ    | 1           | ประกอบธุรกิจ | ไม่มี         |
| รมคอมพิวเตอร์ |              | ,539,000.00 |            |             |
+-------------+--------------+-------------+------------+-------------+
| สิท          | สัญ           | 702,645.68  | ประกอบธุรกิจ | ไม่มี         |
| ธิการใช้ที่ดิน - | ญาเช่าระยะยาว |             |            |             |
| สุทธิ         |              |             |            |             |
+-------------+--------------+-------------+------------+-------------+

5.3 เครื่องหมายการค้าของกลุ่มบริษัทฯ

  ----------------------- ----------------------- -----------------------
  เครื่องหมายการค้า          วัตถุประสงค์ในการถือครอง    วันที่จดทะเบียน

  LINK                    ประกอบธุรกิจ              12 มกราคม 2543

  19” GERMANY EXPORT RACK ประกอบธุรกิจ              8 มกราคม 2545
  ----------------------- ----------------------- -----------------------

  -----------------------------------------------------------------------
  6. โครงการในอนาคต

  -----------------------------------------------------------------------

บริษัทฯ มีนโยบายลงทุนและขยายธุรกิจที่เกี่ยวเนื่องกับระบบข่ายสัญญาณคอมพิวเตอร์
เทคโนโลยีสารสนเทศและการสื่อสาร ทั้งนี้ บริษัทฯ
มุ่งพัฒนาศักยภาพในการดำเนินธุรกิจจัดจำหน่ายสายสัญญาณและธุรกิจวิศวกรรมที่บริษัทฯ
ดำเนินการในปัจจุบัน รวมทั้งบริษัทฯ ยังนำข้อได้เปรียบของบริษัทฯ
ในฐานะผู้จัดจำหน่ายสายสัญญาณรายใหญ่ที่สุดในประเทศมาต่อยอดขยายไปยังธุรกิจที่เกี่ยวเนื่อง
เพื่อสร้างผลตอบแทนสูงสุดให้แก่ผู้ถือหุ้นอย่างมั่นคงและยังยืน ซึ่งบริษัทฯ
มีแผนงานเกี่ยวกับโครงการในอนาคต ดังนี้

6.1 โครงการ Interlink Fiber Optic Network

เมื่อวันที่ 8 พฤษภาคม 2555 บริษัท อินเตอร์ลิ้งค์ เทเลคอม จำกัด
ได้รับใบอนุญาตประกอบกิจการโทรคมนาคมแบบที่ 3 ประเภทมีโครงข่ายเป็นของตนเอง เลขที่
3ก/55/001
จากสำนักงานคณะกรรมการการกระจายเสียงกิจการโทรทัศน์และกิจการโทรคมนาคมแห่งชาติ
(กสทช.) (รายละเอียดเพิ่มเติมอยู่ในส่วนที่ 2 ข้อ 13 ข้อมูลอื่นที่เกี่ยวข้อง)

โครงการ Interlink Fiber Optic Network
เป็นธุรกิจที่จะให้บริการวงจรสื่อสารความเร็วสูงไฟเบอร์ออฟติกโครงข่ายเคเบิ้ลใยแก้วนำแสงเป็นโครงข่ายหลัก
บริษัทฯ
วางแผนในการสร้างโครงข่ายเคเบิ้ลใยแก้วนำแสงให้ครอบคลุมเขตพื้นที่กรุงเทพมหานครและครอบคลุมทั่วประเทศภายในระยะเวลา
3 ปีหลังจากได้รับใบอนุญาต โดยบริษัทฯ
จะเร่งวางโครงข่ายเคเบิ้ลใยแก้วนำแสงไปตามแนวเสาอาณัติสัญญาณของการรถไฟแห่งประเทศไทยเป็นหลัก
และวางโครงข่ายเคเบิ้ลใยแก้วนำแสงไปตามเสาไฟฟ้าของการไฟฟ้านครหลวงและการไฟฟ้าส่วนภูมิภาคด้วยเช่นกัน
โดยมีสัดส่วนโดยประมาณร้อยละ 59 และร้อยละ 41 ตามลำดับ ทั้งนี้
โครงข่ายภายหลังแล้วเสร็จจะมีความครอบคลุมในระดับอำเภอเมืองของ 72
จังหวัดทั่วทั้งประเทศไทย (โดยจังหวัดที่เหลืออีก 5 จังหวัดอยู่ระหว่างการศึกษาแผนธุรกิจ)
พร้อมทั้งมีจุดเชื่อมต่อตามชายแดนประเทศไปยัง (1) ประเทศมาเลเซีย ที่อำเภอปาดังเบซาร์
จังหวัดสงขลา (2) ประเทศกัมพูชา ที่อำเภออรัญประเทศ จังหวัดสระแก้ว (3) ประเทศลาว
ที่อำเภอเมือง จังหวัดหนองคาย และ(4) ประเทศพม่า ที่อำเภอแม่สาย จังหวัดเชียงราย
โดยโครงการ Interlink Fiber Optic มูลค่าโครงการรวมเงินทุนหมุนเวียนประมาณ 3,000
ล้านบาท

โครงข่าย Interlink Fiber Optic Network ก่อสร้างโดยนำเอาเทคโนโลยี Internet
Protocol (IP) ที่ทันสมัยและเป็นพื้นฐานสำหรับการส่งข้อมูลในยุคปัจจุบันและในยุคอนาคต
โดยอาศัยเทคโนโลยีที่สำคัญ ได้แก่ DWDM (Dense Wavelength Division Multiplexing)
และ MPLS (Multiprotocol Label Switching)
โดยเป็นเทคโนโลยีที่จะเพิ่มขีดความสามารถของระบบโครงข่ายและสามารถให้บริการได้ครบทุกรูปแบบ
ซึ่งในปัจจุบันเทคโนโลยีที่โครงข่าย “Interlink Fiber Optic Network”
เลือกใช้สามารถให้บริการกับลูกค้าได้ถึงระดับ 3 (Layer 3: Network Layer)
โดยมีคุณสมบัติที่เพิ่มขึ้นจากระดับ 2 (Layer 2: Data Link Layer)
ที่ใช้กันอย่างแพร่หลายอยู่ในปัจจุบัน คือ
ความสามารถด้านการบริหารจัดการการรับส่งข้อมูลระหว่างเน็ตเวิร์ก (Managed Network)
การจัดการเส้นทางการส่งข้อมูล (Routing) การกำหนดความสำคัญในแต่ละการใช้งาน (Class
of Service) และการรับรองคุณภาพในการให้บริการ (Quality of Service)
ซึ่งมีผลอย่างมากในการบริหารจัดการการส่งข้อมูลให้มีประสิทธิภาพสูงที่สุด
ทั้งยังป้องกันไม่ให้เกิดเป็นคอขวดภายในโครงข่ายและสามารถรองรับการส่งสัญญาณที่เพิ่มขึ้นถึงระดับ
100G และ 400G ในอนาคต

6.1.1 ประเภทของการให้บริการ

ผลิตภัณฑ์หรือบริการของโครงการ Interlink Fiber Optic แบ่งออกเป็น (1)
บริการวงจรสื่อสารข้อมูลความเร็วสูง Data Service (2) Broadcast Service และ (3)
managed Service and Others โดยมีรายละเอียด ดังนี้

1. บริการวงจรสื่อสารข้อมูลความเร็วสูง Data Service

  1) Leased Line

เป็นบริการวงจรสื่อสารข้อมูลความเร็วสูงที่มีลักษณะการเชื่อมต่อเป็นแบบ จุดต่อจุด (Point to
Point)
โดยเป็นการสื่อสารข้อมูลด้วยสัญญาณดิจิตอลความเร็วสูงโดยเชื่อมต่ออุปกรณ์ของลูกค้าผ่านโครงข่ายเคเบิ้ลใยแก้วนำแสง
“Interlink Fiber Optic Network” ซึ่งมีเสถียรภาพ (Reliability) ความปลอดภัย
(Security) และประสิทธิภาพในการเชื่อมต่อข้อมูลสูง (Performance) ทั้งนี้
การเชื่อมต่อจะมีลักษณะเป็นการจองช่องสัญญาณสำหรับลูกค้าแต่ละรายชนิดตลอดเวลา (Dedicated
Bandwidth) ไม่ว่าลูกค้าจะมีการใช้งานรับส่งข้อมูลหรือไม่ก็ตาม ทั้งนี้
ด้วยโครงข่ายหลักที่รองรับเทคโนโลยี IP
ทำให้สามารถรองรับการใช้งานได้ทุกรูปแบบไม่ว่าจะเป็นด้านภาพ เสียง ข้อมูลและมัลติมีเดียอื่นๆ
ทั้งนี้ บริการนี้ยังมีการควบคุมผ่านระบบบริหารจัดการโครงข่าย (Network Management
System - NMS) ซึ่งสามารถตรวจสอบและควบคุมการทำงานของอุปกรณ์ต่างๆ
ที่เกี่ยวข้องภายในโครงข่ายทั้งหมด รวมถึงส่วนที่เป็นอุปกรณ์ของผู้ใช้บริการ
เพื่อที่จะให้มั่นใจได้ว่าการให้บริการยังอยู่ในสภาวะปกติตลอด 24 ชั่วโมง

จุดเด่นของบริการ Leased Line

-   เป็นวงจรสื่อสารความเร็วสูงที่มีการเชื่อมต่อที่ความเร็วคงที่อยู่ตลอดเวลา

-   เป็นบริการที่มีความปลอดภัยสูง
    เนื่องจากมีการจองช่องสัญญาณสำหรับลูกค้าแต่ละรายแบบจุดต่อจุด (Point to Point)

-   เป็นวงจรสื่อสารความเร็วสูงที่รองรับการสื่อสารทุกรูปแบบไม่ว่าจะเป็นภาพ เสียง
    ข้อมูลและมัลติมีเดียอื่นๆ

-   มีระบบบริหารจัดการโครงข่าย (Network Management System - NMS)
    ควบคุมและดูแลได้ถึงอุปกรณ์ของผู้ใช้งานเพื่อความรวดเร็วในการแก้ไขปัญหา

-   มีทีมคอยเฝ้าระวังและแก้ไขปัญหาตลอด 24 ชั่วโมง

กลุ่มลูกค้าเป้าหมาย

กลุ่มผู้ใช้บริการที่มีความต้องการเชื่อมต่อข้อมูลระหว่างจุดต่อจุด เช่น การเชื่อมต่อระหว่างสำนักงาน
การส่งผ่านข้อมูล Internet ของผู้ให้บริการด้าน Internet การส่งผ่านข้อมูล Data
ที่มีลักษณะการส่งแบบสม่ำเสมอตลอดเวลา เช่น ผู้ให้บริการโทรศัพท์เคลื่อนที่
และการเชื่อมต่อระหว่างสำนักงานใหญ่กับศูนย์สำรองข้อมูล เป็นต้น

  2) MPLS IP-VPN

เป็นบริการโครงข่ายส่วนตัวเสมือนจริงที่มีการส่งผ่านด้วยเทคโนโนยีหลัก คือ MPLS
(Multi-Protocol Label Switching)
ซึ่งทำให้เกิดเป็นวงจรเสมือนและสามารถเชื่อมต่อระหว่างจุดใดๆ ต่อจุดใดๆ (Multi Point to
Multi Point)
ก็ได้ภายในองค์กรเข้าหากันโดยไม่จำเป็นต้องส่งข้อมูลกลับมาประมวลผลที่ส่วนกลาง
อีกทั้งยังมีความสามารถในการรับรองคุณภาพการให้บริการ (Quality of Services)
และยังสามารถกำหนดลำดับความสำคัญของข้อมูลในแต่ละการใช้งาน (Application) ทั้งนี้บริการ
MPLS (Multi-Protocol Label Switching)
ยังช่วยเพิ่มความสะดวกในการเชื่อมโยงโครงข่ายของลูกค้าที่มีอยู่ในหลายๆ
พื้นที่โดยที่ไม่จำเป็นต้องจองวงจรเป็นส่วนตัวตลอดเวลา
ทำให้ลูกค้าสามารถใช้งานได้อย่างคุ้มค่าและเต็มประสิทธิภาพ

ทั้งนี้ บริการนี้ยังมีการควบคุมผ่านระบบบริหารจัดการโครงข่าย (Network Management
System - NMS) ที่สามารถตรวจสอบและควบคุมการทำงานของอุปกรณ์ต่างๆ
ที่เกี่ยวข้องภายในโครงข่ายทั้งหมด รวมถึงส่วนที่เป็นอุปกรณ์ของผู้ใช้บริการ
อีกทั้งยังสามารถเปลี่ยนเส้นทางการส่งข้อมูลแบบอัตโนมัติในกรณีเกิดเหตุขัดข้องไปยังเส้นทางสำรองภายในระยะเวลาอันรวดเร็ว
(น้อยกว่า 50 มิลลิวินาที) จึงสามารถมั่นใจได้ว่าบริการจะยังอยู่ในสภาวะปกติตลอด 24 ชั่วโมง

จุดเด่นของบริการ MPLS IP-VPN

-   มีเสถียรภาพ ความปลอดภัย และประสิทธิภาพสูงเช่นเดียวกับ Leased Line

-   สามารถจัดลำดับความสำคัญของแต่ละแอพพลิเคชั่นการใช้งานได้ตั้งแต่ภาพ เสียง
    ข้อมูลและมัลติมีเดียตามแต่ละความต้องการของลูกค้าแต่ละราย

-   สามารถรับรองคุณภาพการให้บริการ QoS ได้

-   มีการเชื่อมต่อโครงข่ายหลักแบบ Ring Topology
    เพื่อความเสถียรของโครงข่ายและเพื่อประสิทธิภาพสูงสุดตลอดการใช้งาน

-   ระบบจัดหาเส้นทางอัตโนมัติในกรณีเส้นทางบางเส้นทางขัดข้อง (วงจร Back Up)

-   โครงข่ายหลักสามารถรองรับการเชื่อมต่อขนาดใหญ่ได้ถึง 10G

-   มีความยืดหยุ่นในการเพิ่มหรือลดความเร็วที่ลูกค้าต้องการใช้บริการในแต่ละจุด หรือ
    เพิ่มหรือลดขนาดของช่องสัญญาณได้อย่างรวดเร็วโดยระบบ NMS
    ควบคุมและดูแลได้ถึงอุปกรณ์ของผู้ใช้งานเพื่อความรวดเร็วในการแก้ไขปัญหาซึ่งช่วยให้สามารถแก้ปัญหาได้จากส่วนกลางทันที
    โดยอาจจะไม่จำเป็นต้องเดินทางไปที่จุดที่ขัดข้อง

-   มีทีมคอยเฝ้าระวังและแก้ไขปัญหาตลอด 24 ชั่วโมง

กลุ่มลูกค้าเป้าหมาย

กลุ่มผู้ใช้บริการที่มีความต้องการเชื่อมต่อข้อมูลระหว่างจุดใดๆ ต่อจุดใดๆ (Multi Point to
Multi Point) เช่น การเชื่อมต่อระหว่างสำนักงานขององค์กรที่มีสำนักงานสาขามากกว่า 2 แห่ง
เช่น ธนาคาร บริษัทหลักทรัพย์ ห้างสรรพสินค้าและซุปเปอร์มาร์เก็ต เป็นต้น
และกลุ่มผู้ใช้บริการที่มีการใช้งานแอปพลิเคชั่นมากกว่า 1 ประเภท

  3) Wavelength

เป็นการให้บริการเชื่อมต่อข้อมูลขนาดใหญ่สำหรับผู้ใช้บริการที่มีความต้องการความกว้างของช่องสัญญาณ
(Bandwidth) มากกว่า 2.5G ขึ้นไป โดยเป็นการส่งข้อมูลผ่านโครงข่าย Interlink Fiber
Optic Network ด้วยเทคโนโลยีหลัก DWDM เพื่อให้เกิดประสิทธิภาพและมูลค่าต่อหน่วย Mbps
ต่ำที่สุด

จุดเด่นของบริการ Wavelength

-   รองรับการส่งผ่านข้อมูลขนาดใหญ่

-   ผู้ใช้บริการไม่ต้องลงทุนในอุปกรณ์เชื่อมต่อที่มีราคาแพงมีทีมคอยเฝ้าระวังและแก้ไขปัญหาตลอด
    24 ชั่วโมง ทุกวันไม่มีวันหยุด

กลุ่มลูกค้าเป้าหมาย

กลุ่มผู้ใช้บริการที่มีความต้องการเชื่อมต่อข้อมูลระหว่างจุดต่อจุด
และมีความต้องการช่องสัญญาณขนาดใหญ่มากกว่า 2.5G ขึ้นไป เช่น
กลุ่มผู้ใช้บริการที่มีการเชื่อมต่อข้อมูลระหว่างศูนย์ข้อมูล (Data Center) 2 แห่ง
กลุ่มผู้ให้บริการโทรศัพท์เคลื่อนที่ และกลุ่มผู้ให้บริการ Internet ตามจังหวัดต่างๆ เป็นต้น

  4) Dark Fiber

เป็นการให้บริการเชื่อมต่อข้อมูลของผู้ใช้บริการผ่านทางโครงข่าย Interlink Fiber Optic
Network ซึ่งผู้ใช้บริการสามารถเลือกเทคโนโลยีมารับ-ส่ง ข้อมูลที่ตนเองต้องการโดยอิสระ
รวมถึงยังรับผิดชอบในการบริหารจัดการโครงข่ายเองทั้งหมดอีกด้วย

จุดเด่นของบริการ Dark Fiber

-   รองรับเทคโนโลยีตามแต่ที่ผู้ใช้บริการเลือกและยังสามารถกำหนดความเร็วในการรับ-ส่งข้อมูลต่างๆ
    ได้อย่างอิสระ

-   โครงข่ายเคเบิ้ลใยแก้วนำแสงของผู้ใช้บริการได้รับการดูแลอย่างดีจากทีมงานของบริษัทสามารถแลกเปลี่ยนข้อมูลกับศูนย์ควบคุมโครงข่าย
    (Network Operation Center) เพื่อช่วยเฝ้าระวังและติดตามสถานะของระบบ

-   มีทีมคอยเฝ้าระวังและแก้ไขปัญหาตลอด 24 ชั่วโมง

กลุ่มลูกค้าเป้าหมาย

กลุ่มผู้ใช้บริการที่มีความต้องการเชื่อมต่อข้อมูลระหว่างจุดต่อจุด
และมีความต้องการช่องสัญญาณขนาดใหญ่
รวมทั้งมีบุคลากรที่จะบริหารจัดการโครงข่ายเป็นของตนเอง
ซึ่งลูกค้าเป้าหมายหลักจะเป็นองค์กรขนาดใหญ่ เช่น กลุ่มธนาคารพาณิชย์
กลุ่มผู้ให้บริการโทรศัพท์เคลื่อนที่ และกลุ่มผู้ได้รับใบอนุญาตประกอบกิจการโทรคมนาคม เป็นต้น

  5) IPLC

เป็นการให้บริการวงจรสื่อสารความเร็วสูงเพื่อเชื่อมต่อในลักษณะจุดต่อจุด (Point to Point)
ผ่านโครงข่าย Interlink Fiber Optic Network ในประเทศไทยไปยังภูมิภาคต่างๆ ทั่วโลก
ผ่านทางโครงข่ายความร่วมมือของพันธมิตรทางธุรกิจ
ซึ่งเป็นผู้นำด้านการให้บริการเชื่อมต่อข้อมูลในต่างประเทศ (Global Network Operator)

จุดเด่นของบริการ IPLC

-   เป็นวงจรสื่อสารความเร็วสูงที่มีความเร็วคงที่อยู่ตลอดเวลา
    ทำให้สามารถใช้งานของความกว้างของช่องสัญญาณ (Bandwidth) อย่างเต็มประสิทธิภาพ

-   เป็นวงจรสื่อสารความเร็วสูงที่รองรับการสื่อสารทุกรูปแบบไม่ว่าจะเป็นภาพ เสียง
    ข้อมูลและมัลติมีเดียอื่นๆ

-   มีทีมคอยเฝ้าระวังและแก้ไขปัญหาตลอด 24 ชั่วโมง

กลุ่มลูกค้าเป้าหมาย

กลุ่มลูกค้าเป้าหมายของบริการ IPLC คือ
กลุ่มผู้ใช้บริการที่มีความต้องการเชื่อมต่อข้อมูลระหว่างจุดต่อจุดไปยังปลายทางในต่างประเทศ
หรือการเชื่อมต่อจากต่างประเทศไปยังประเทศไทย เช่น องค์กรหรือธุรกิจที่มีสาขาอยู่ต่างประเทศ
สถานฑูตหรือองค์กรระหว่างชาติ ธุรกิจการโรงแรมและการท่องเที่ยว ธุรกิจขนส่ง
ธุรกิจนำเข้าและส่งออก และ Broadcast Service เป็นต้น

2. บริการ Broadcast Service แบ่งออกเป็น (1) High Definition IP Broadcasting
และ (2) Ready IP Broadcasting

  1) High Definition IP Broadcasting

เป็นการให้บริการเชื่อมต่อข้อมูลผ่านโครงข่ายเคเบิ้ลใยแก้วนำแสงซึ่งเหมาะสำหรับผู้ให้บริการที่มีรายการ
(Content) และต้องการส่งกระจายข่าวสาร ข้อมูล Multimedia ต่างๆ
ไปยังผู้รับปลายทางเป็นจำนวนมาก เช่น ผู้ประกอบการประเภทเจ้าของสถานีโทรทัศน์
ผู้ประกอบการเคเบิลทีวี และผู้ประกอบการธุรกิจวิทยุกระจายเสียง เป็นต้น

ทั้งนี้ นอกเหนือจากบริการส่งแบบจุดต่อจุดซึ่งเป็นบริการตามปกติแล้ว
ยังสามารถให้บริการที่เพิ่มเติมในอีก 2 รูปแบบดังนี้คือ

-   บริการ Broadcast เป็นบริการที่สามารถส่งกระจายข้อมูลข่าวสาร (ภาพ และเสียง)
    และมัลติมีเดียชนิดต่างๆ ไปให้กับผู้ขอใช้บริการ (client)
    ได้ทุกเครื่องบนเครือข่ายในขณะเดียวกัน เช่น
    ถ้าเชิร์ฟเวอร์เป็นสถานีโทรทัศน์ก็จะกระจายไปยังผู้ชมที่อยู่บนเครือข่ายได้ทุกคน
    โดยที่มีความพิเศษคือ ผู้ชมสามารถที่จะมีปฏิสัมพันธ์ หรือโต้ตอบ (2 Ways Communication)
    กับสถานีทีวีได้ ดังนั้นในอนาคตผู้ชมสามารถร่วมเล่นเกมโชว์จากทางบ้านได้ เป็นต้น

-   บริการ Multicast เป็นบริการที่แตกต่างจากการให้บริการ Broadcast อยู่บ้าง
    โดยบริการแบบ Multicast นั้นสามารถส่งผ่านข้อมูลต่างๆ ไปยังผู้รับหลายๆ
    ที่แบบระบุเจาะจงได้ ซึ่งสามารถนำไปประยุกต์ใช้งานต่างๆ เช่น
    การให้บริการทีวีแบบบอกรับสมาชิก และการซื้อ-ขายของบนเครือข่ายโทรทัศน์ เป็นต้น

จุดเด่นของบริการ High Definition IP Broadcasting

-   เป็นบริการบนโครงข่ายเคเบิ้ลใยแก้วนำแสงความเร็วสูงซึ่งมีประสิทธิภาพสามารถรองรับข้อมูลภาพทุกชนิดและทุกขนาดได้
    เช่น ข้อมูลภาพแบบ Standard Definition ข้อมูลภาพแบบ High Definition
    และข้อมูลภาพแบบ 3-D

-   เป็นวงจรสื่อสารความเร็วสูงที่สามารถกำหนดคุณภาพการให้บริการและสามารถจัดสรรความสำคัญของข้อมูลที่ถูกส่ง
    (COS) เช่น เน้นความสำคัญของข้อมูลถ่ายทอดแบบ Real Time ก่อนข้อมูลถ่ายทอดปกติ
    เป็นต้น

-   อุปกรณ์ต่างๆ ที่ใช้ในการให้บริการ Broadcast เป็นอุปกรณ์ที่ได้รับมาตรฐาน
    และเป็นที่ยอมรับในระดับสากล

-   มีโครงข่ายที่ครอบคลุมทั่วทั้งประเทศ ทำให้สามารถส่ง Content ได้ทั่วประเทศ
    ไม่กระจุกตัวอยู่แต่เพียงบางพื้นที่

-   มีระบบบริหารจัดการโครงข่าย (Network Management System - NMS)
    ควบคุมและดูแลได้ถึงอุปกรณ์ของผู้ใช้งานเพื่อความรวดเร็วในการแก้ไขปัญหาซึ่งสามารถช่วยให้สามารถแก้ปัญหาได้จากส่วนกลางทันที
    โดยอาจจะไม่จำเป็นต้องเดินทางไปที่จุดเกิดเหตุ

-   มีทีมคอยเฝ้าระวังและแก้ไขปัญหาตลอด 24 ชั่วโมง

กลุ่มลูกค้าเป้าหมาย

กลุ่มผู้ให้บริการที่มีรายการ (Content) และต้องการส่งกระจายข่าวสาร ข้อมูล
Multimediaต่างๆไปยังผู้รับปลายทาง เช่น ผู้ประกอบการกลุ่มเคเบิ้ลทีวี ผู้ประกอบการดิติตอลทีวี
และกลุ่มผู้ผลิตรายการ (Content Provider) เป็นต้น

  2) Ready IP Broadcasting

เป็นการให้บริการเชื่อมต่อข้อมูลผ่านโครงข่ายเคเบิ้ลใยแก้วนำแสงซึ่งเหมาะสำหรับผู้ให้บริการที่มีความต้องการส่งกระจายข่าวสาร
ข้อมูล Multimedia ต่างๆ ไปยังผู้รับปลายทางในลักษณะถ่ายทอดสด โดยเป็นการสร้างจุดเชื่อมต่อ
(Point of Connection) เอาไว้ตามสถานที่สำคัญ เช่น สนามกีฬา
และสถานที่จัดการประชุมขนาดใหญ่ เป็นต้น ทั้งนี้
เพื่อให้ผู้ใช้บริการสามารถเชื่อมต่อข้อมูลได้อย่างมีประสิทธิภาพ ด้วยต้นทุนต่ำ ทั้งนี้ บริษัทฯ
มีแผนที่สร้างจุดเชื่อมต่อไว้ตามสถานที่สำคัญต่างๆ แล้ว

จุดเด่นของ Ready IP Broadcasting

-   บริการบนโครงข่ายเคเบิ้ลใยแก้วนำแสงความเร็วสูงซึ่งมีประสิทธิภาพที่จะรองรับข้อมูลภาพทุกชนิดและทุกขนาดได้
    เช่น ข้อมูลภาพแบบ Standard Definition ข้อมูลภาพแบบ High Definition
    และข้อมูลภาพแบบ 3-D

-   เป็นวงจรสื่อสารความเร็วสูงที่สามารถกำหนดคุณภาพการให้บริการและสามารถจัดสรรความสำคัญของข้อมูลที่ถูกส่ง
    (COS) เช่น เน้นความสำคัญของข้อมูลถ่ายทอดแบบ Real Time ก่อนข้อมูลถ่ายทอดปกติ
    เป็นต้น

-   อุปกรณ์ต่างๆ ที่ใช้ในการให้บริการ Broadcast เป็นอุปกรณ์ที่ได้รับมาตรฐาน
    และเป็นที่ยอมรับในระดับสากล

-   มีโครงข่ายที่ครอบคลุมทั่วทั้งประเทศ ทำให้สามารถส่ง Content ได้ทั่วประเทศ
    ไม่กระจุกตัวอยู่แต่เพียงบางพื้นที่

-   มีระบบบริหารจัดการโครงข่าย (Network Management System - NMS)
    ควบคุมและดูแลได้ถึงอุปกรณ์ของผู้ใช้งานเพื่อความรวดเร็วในการแก้ไขปัญหาซึ่งสามารถช่วยให้สามารถแก้ปัญหาได้จากส่วนกลางทันที
    โดยอาจจะไม่จำเป็นต้องเดินทางไปที่จุดเกิดเหตุ

-   มีทีมคอยเฝ้าระวังและแก้ไขปัญหาตลอด 24 ชั่วโมง

กลุ่มลูกค้าเป้าหมาย

กลุ่มผู้ให้บริการที่มีรายการ (Content) ในลักษณะถ่ายทอดสดจากสถานที่สำคัญๆ ตามที่บริษัทฯ
ได้วางจุดเชื่อมต่อ (Point of Connection) ไว้

3. บริการ Managed Service & Others แบ่งออกเป็น (1) Voice over MPLS และ (2)
Video Conference

  1) Voice over MPLS

เป็นการให้บริการเชื่อมต่อข้อมูลด้านเสียงผ่านโครงข่ายเคเบิ้ลใยแก้วนำแสงซึ่งเหมาะสำหรับผู้ใช้บริการที่มีความจำเป็นในการติดต่อสื่อสารกับปลายทางผ่านทางโครงข่ายเคเบิ้ลใยแก้วนำแสงแทนที่การติดต่อสื่อสารผ่านโทรศัพท์ที่ใช้กันในปัจจุบัน
ทั้งนี้เพื่อส่งเสริมให้ผู้ใช้บริการสามารถติดต่อสื่อสารโดยมีประสบการณ์การใช้งาน (Customer
Experience) ที่ดี ด้วยต้นทุนค่าบริการที่คุ้มค่า

จุดเด่นของบริการ Voice over MPLS

-   เป็นบริการที่ให้บริการบนโครงข่ายเคเบิ้ลใยแก้วนำแสงความเร็วสูงซึ่งมีประสิทธิภาพที่จะรองรับข้อมูลเสียงได้ดี

-   เป็นวงจรสื่อสารความเร็วสูงที่สามารถกำหนดคุณภาพการให้บริการและยังสามารถจัดสรรความสำคัญของข้อมูลที่ถูกส่ง
    (COS) เช่น เน้นความสำคัญของข้อมูลเสียง เพื่อให้การใช้งานไม่มีสะดุดหรือสัญญาณขาดหาย
    เป็นต้น

-   อุปกรณ์ต่างๆ ที่ใช้ในการให้บริการ Voice over MPLS เป็นอุปกรณ์ที่ได้รับมาตรฐาน
    และเป็นที่ยอมรับในระดับสากล

-   มีโครงข่ายที่ครอบคลุมทั่วทั้งประเทศและต่างประเทศ
    ทำให้สามารถเชื่อมต่อได้ตามความต้องการของผู้ใช้บริการ

-   มีทีมคอยเฝ้าระวังและแก้ไขปัญหาตลอด 24 ชั่วโมง

กลุ่มลูกค้าเป้าหมาย

กลุ่มผู้ใช้บริการที่มีสาขาจำนวนมากกระจายในหลายพื้นที่
และเล็งเห็นถึงความสำคัญของเทคโนโลยีที่จะมาช่วยลดต้นทุนในการดำเนินธุรกิจ เช่น
ลูกค้ากลุ่มองค์กรขนาด เล็ก กลาง และใหญ่ (Small, Medium and Large Enterprise)
รวมถึงองค์กรข้ามชาติต่างๆ อีกด้วย

  2) Video Conference

เป็นการให้บริการเชื่อมต่อข้อมูลด้านการประชุมทางภาพและเสียงผ่านโครงข่ายเคเบิ้ลใยแก้วนำแสงซึ่งเหมาะสำหรับผู้ใช้บริการที่มีความจำเป็นในการติดต่อสื่อสารกับปลายทางผ่านทางโครงข่ายเคเบิ้ลใยแก้วนำแสงแทนการเดินทางเพื่อไปติดต่อสื่อสารตามที่ใช้กันอยู่ในปัจจุบัน
ทั้งนี้เพื่อที่จะส่งเสริมให้ผู้ใช้บริการสามารถติดต่อสื่อสารได้แบบไร้ขีดจำกัดทางด้านเวลาและการเดินทางและยังได้รับประสบการณ์การใช้งาน
(Customer Experience) ที่ดี รวมทั้งด้วยค่าใช้จ่ายที่ต่ำ

จุดเด่นของบริการ Video Conference

-   เป็นบริการที่ให้บริการบนโครงข่ายเคเบิ้ลใยแก้วนำแสงความเร็วสูงซึ่งมีประสิทธิภาพที่จะรองรับข้อมูลภาพและเสียงได้ดี

-   เป็นวงจรสื่อสารความเร็วสูงที่สามารถกำหนดคุณภาพการให้บริการ
    และยังสามารถจัดสรรความสำคัญของข้อมูลที่ถูกส่ง (COS) เช่น
    เน้นความสำคัญของข้อมูลภาพและเสียง
    เพื่อให้การประชุมสามารถดำเนินไปได้อย่างไม่มีสะดุดหรือสัญญาณขาดหาย เป็นต้น

-   อุปกรณ์ต่างๆ ที่ใช้ในการให้บริการ Video Conference เป็นอุปกรณ์ที่ได้รับมาตรฐาน
    และเป็นที่ยอมรับในระดับสากล

-   มีโครงข่ายที่ครอบคลุมทั่วทั้งประเทศและต่างประเทศ
    ทำให้สามารถเชื่อมต่อได้ตามความต้องการของผู้ใช้บริการ

-   มีทีมคอยเฝ้าระวังและแก้ไขปัญหาตลอด 24 ชั่วโมง

กลุ่มลูกค้าเป้าหมาย

กลุ่มผู้ใช้บริการที่มีสาขากระจายในพื้นที่
และเล็งเห็นถึงความสำคัญของเทคโนโลยีที่จะมาช่วยลดต้นทุนในการดำเนินธุรกิจ เช่น
ลูกค้ากลุ่มองค์กรขนาดเล็ก กลาง และใหญ่ (Small, Medium and Large Enterprise)
รวมถึงองค์กรข้ามชาติต่างๆอีกด้วย

6.1.2 ช่องทางการจำหน่าย

1) ช่องทางการจัดจำหน่ายผ่านทีมขายของบริษัทฯ โดยตรง

บริษัทฯ มีทีมงานขายเป็นของตนเองที่จะมุ่งเน้นในรายธุรกิจตามแผนการขายของบริษัทฯ
และเข้านำเสนอบริการของบริษัทฯ
และเลือกสรรบริการให้เหมาะกับวัตถุประสงค์การดำเนินธุรกิจของลูกค้าแต่ละราย

2) ช่องทางการจัดจำหน่ายผ่านทางพันธมิตรทางธุรกิจ

บริษัทฯ วางแผนจะทำการตลาดผ่านช่องทางของพันธมิตรทางธุรกิจในหลายๆ กลุ่ม
โดยเฉพาะกลุ่มที่จะนำบริการของบริษัทฯ ไปรวมกับบริการที่พันธมิตรเหล่านั้นมีอยู่แล้ว
เพื่อนำเสนอบริการให้กับลูกค้า เช่น ผู้ให้บริการอินเตอร์เน็ท (ISP) ผู้ให้บริการศูนย์ข้อมูล (Data
Center) และ ผู้ให้บริการโทรคมนาคม เป็นต้น

6.1.3 กลยุทธ์การแข่งขัน

1) การเกื้อหนุนจากธุรกิจจัดจำหน่าย และธุรกิจวิศวกรรมของบริษัทฯ

เนื่องจากบริษัทฯ เป็นผู้นำเข้าและจัดจำหน่ายสายสัญญาณที่มียอดขายสูงที่สุดในประเทศไทย
ทำให้บริษัทฯ สามารถจัดซื้อสายสัญญาณ และอุปกรณ์ที่เกี่ยวข้องสำหรับโครงการ Interlink
Fiber Optic Network ในราคาต่ำกว่าผู้ประกอบการรายอื่น (Economic of Scale) ทั้งนี้
มูลค่าสายสัญญาณ และอุปกรณ์ที่เกี่ยวข้องคิดเป็นประมาณมากกว่าร้อยละ 50 ของมูลค่าโครงการ
รวมทั้งบริษัทฯ
มีทีมงานช่างและวิศวกรของธุรกิจวิศวกรรมซึ่งมีความเชี่ยวชาญในการออกแบบก่อสร้าง
และติดตั้งระบบสื่อสารสายสัญญาณเคเบิ้ลใยแก้วนำแสง ส่งผลให้บริษัทฯ
พัฒนาและออกแบบสายสัญญาณเพื่อป้องกันปัญหาที่อาจจะเกิดขึ้นในอนาคต (อันพึงจะป้องกันได้) เช่น
สายสัญญาณของโครงการ Interlink Fiber Optic Network
เป็นชนิดที่มีปลอกเหล็กเพื่อป้องกันสัตว์กัดแทะทำลายสายสัญญาณ การออกแบบให้มีเปลือกหุ้ม 2 ชั้น
(Double Jacket) ซึ่งจะช่วยป้องกันปัญหาอันพึงจะเกิดมาจากการติดตั้ง
และยังนำเอาเทคโนโลยีด้านวัสดุศาสตร์มาประยุกต์ใช้เพื่อเพิ่มป้องกันและเพิ่มขีดความสามารถการทนความร้อนหากเกิดเพลิงไหม้ในบริเวณใกล้เคียง
ซึ่งจะทำให้โครงข่ายสายสัญญาณของบริษัทฯ มีเสถียรภาพสูง นอกจากนี้ จากการที่บริษัทฯ
ใช้ทีมงานช่างและวิศวกรของบริษัทฯ ในการก่อสร้างและติดตั้งโครงข่ายเคเบิ้ลใยแก้วนำแสง
ทำให้ต้นทุนในการก่อสร้างและติดตั้งของบริษัทฯ อยู่ในระดับที่ต่ำกว่าผู้ประกอบการรายอื่น ทั้งนี้
มูลค่าค่าใช้จ่ายในการก่อสร้างและติดตั้งโครงข่ายเคเบิ้ลใยแก้วนำแสงคิดเป็นมูลค่ามากกว่าร้อยละ
30 ของมูลค่าโครงการ

2) การวางโครงข่ายเคเบิ้ลใยแก้วนำแสงหลักตามแนวรถไฟ

เมื่อวันที่ 19 ตุลาคม 2555 บริษัท อินเตอร์ลิ้งค์ เทเลคอม จำกัด
ได้ทำสัญญากับการรถไฟแห่งประเทศไทย (รายละเอียดเพิ่มเติมอยู่ในส่วนที่ 2 ข้อ 13
ข้อมูลอื่นที่เกี่ยวข้อง) โดยโครงการ Interlink Fiber Optic Network
จะใช้แนวรถไฟเป็นเส้นทางหลัก
ซึ่งผู้บริหารประเมินว่าค่าใช้จ่ายในการวางโครงข่ายเคเบิ้ลใยแก้วนำแสงตามแนวรถไฟเป็นเส้นทางที่คุ้มค่าต่อการลงทุนที่สุด
เนื่องจากความถี่ของเสาโทรเลขตามแนวรถไฟมีน้อยกว่าเสาไฟฟ้าตามแนวถนนทำให้บริษัทฯ
สามารถลดภาระค่าใช้จ่ายในการพาดสายไปได้พอสมควร
รวมทั้งเสาโทรเลขตามแนวรถไฟมีความปลอดภัยสูงกว่าเสาไฟฟ้าบนถนนสาธารณะ กล่าวคือ
เสาไฟฟ้าตามถนนสาธารณะมีโอกาสหักโค่นจากอุบัติเหตุบนท้องถนนได้มากกว่าเสาโทรเลขตามแนวรถไฟ
ซึ่งจะทำให้โครงข่ายสายสัญญาณของบริษัทฯ มีเสถียรภาพสูง
นอกจากนี้โครงข่ายหลักและโครงข่ายสำรองของบริษัทฯ ยังเป็นชนิดแยกกันโดยชัดเจน กล่าวคือ
เสาโทรเลขและเสาไฟฟ้า ซึ่งเป็นไปตามทฤษฏีทางการออกแบบที่ควรจะเป็นอีกด้วย

3) ความครอบคลุมของโครงข่ายเคเบิ้ลใยแก้วนำแสง

บริษัทฯ มีแผนในการก่อสร้างโครงข่ายเคเบิ้ลใยแก้วนำแสงให้ครอบคลุมถึงอำเภอเมืองของ 72
จังหวัดทั่วประเทศไทย ภายในเดือนมิถุนายน 2557 ซึ่ง ณ วันที่ 31 มกราคม 2556 บริษัทฯ
ได้วางโครงข่ายไปแล้วกว่าร้อยละ 40 การที่โครงข่ายเคเบิ้ลใยแก้วนำแสงของบริษัทฯ
ครอบคลุมทั่วประเทศและจะเชื่อมต่อกับโครงข่ายเคเบิ้ลใยแก้วนำแสงของประเทศเพื่อนบ้าน ได้แก่
มาเลเซีย กัมพูชา ลาว และพม่า นั้นจะทำให้บริษัทฯ
สามารถให้บริการแก่ลูกค้าได้อย่างครอบคลุมทุกรูปแบบ
ทั้งการเชื่อมต่อภายในประเทศและการเชื่อมต่อไปยังต่างประเทศอีกด้วย

4) การใช้เทคโนโลยีที่ทันสมัย และมีเสถียรภาพ

บริษัทฯ ใช้เทคโนโลยี MPLS (Muti Protocal Label Switching) และ DWDM (Dense
Wavelength Division Multiplexing)
โดยเป็นเทคโนโลยีที่จะเพิ่มขีดความสามารถของระบบโครงข่ายและสามารถให้บริการได้ครบทุกรูปแบบ
ซึ่งในปัจจุบันเทคโนโลยีที่โครงข่าย Interlink Fiber Optic Network
เลือกใช้ทั้งสองเทคโนโลยีนี้ สามารถให้บริการกับลูกค้าได้ถึงระดับ 3 (Layer 3: Network
Layer) ซึ่งมีคุณสมบัติที่เพิ่มขึ้นจากระดับ 2 (Layer 2: Data Link Layer)
ที่ใช้กันอย่างแพร่หลายอยู่ในปัจจุบัน คือ ความสามารถด้านการรับส่งข้อมูลระหว่างเน็ตเวิร์ก
และการจัดการเส้นทางการส่งข้อมูล (Routing)
ซึ่งมีผลอย่างมากในการบริหารจัดการกับการส่งข้อมูลที่เป็นคอขวดและรองรับการส่งสัญญาณและข้อมูลชนิดต่างๆ
ที่เพิ่มมากขึ้น เช่น
ในอุตสาหกรรมการเงินซึ่งคอขวดดังกล่าวอาจก่อให้เกิดความเสียหายอย่างมหาศาล
หรืออุตสาหกรรมประเภทมัลติมีเดียซึ่งมีความต้องการช่องสัญญาณขนาดใหญ่ เป็นต้น ดังนั้นโครงข่าย
Interlink Fiber Optic Network
จึงได้ใช้เทคโนโลยีที่นำสมัยและเป็นเทคโนโลยีที่สอดคล้องกับการสื่อสารของโลกปัจจุบันและสามารถต่อยอดไปยังโลกอนาคตได้
โดยเทคโนโลยีดังกล่าวเป็นเทคโนโลยีที่ผู้ให้บริการด้านโทรคมนาคมรายใหญ่ของโลกต่างเลือกใช้
เช่น Singtel AT&T Verizon และBritish Telecom เป็นต้น ทั้งนี้
เทคโนโลยี่ดังกล่าวจะช่วยให้ระบบโครงข่ายเคเบิ้ลใยแก้วนำแสงสามารถรับ-ส่งข้อมูลได้อย่างรวมเร็ว
มีความปลอดภัย และระบบมีเสถียรภาพซึ่งเป็นสิ่งสำคัญในอุตสาหกรรมโทรคมนาคม

5) การบริการ และการให้คำปรึกษา

บริษัทฯ วางแผนงานที่จะจัดให้มีการฝึกอบรมความรู้ทางเทคนิคให้แก่ทีมวิศวกรและทีมขายของบริษัทฯ
เพื่อให้สามารถให้คำปรึกษาแนะนำแก่ลูกค้าได้อย่างถูกต้อง และมีประสิทธิภาพ
รวมจัดอบรมให้ความรู้แก่ทีมวิศวกรของลูกค้าเพื่อให้ลูกค้าสามารถใช้โครงข่าย
ได้อย่างเต็มประสิทธิภาพ และเป็นการสร้างความสัมพันธ์ที่ดีกับลูกค้า นอกจากนี้ บริษัทฯ
จะจัดสรรช่องทางเพื่อเปิดรับฟังข้อเสนอแนะจากลูกค้าเพื่อที่จะนำไปพัฒนาและเพิ่มประสิทธิภาพการให้บริการของบริษัทฯ
ต่อไป

6) การดูแลและบำรุงรักษา

บริษัทฯ ได้วางแผนการบำรุงรักษาระบบโครงข่ายให้อยู่ในสภาพที่พร้อมใช้งานได้ตลอดเวลา
โดยการบำรุงรักษาระบบโครงข่ายแบ่งเป็น 2 ลักษณะสำคัญคือ (1) การบำรุงรักษาตามกำหนด
(Schedule Maintenance) ซึ่งเป็นการซ่อมบำรุงก่อนจะมีเหตุขัดข้องเกิดขึ้น
โดยจะมีการแจ้งเตือนหรือประสานงานเตรียมความพร้อมให้กับผู้ใช้บริการก่อนเข้าซ่อมบำรุง (2)
การซ่อมแซมกรณีเกิดเหตุขัดข้องโดยทีมในพื้นที่ของบริษัทฯ
จะได้รับการประสานจากศูนย์ปฏิบัติการโครงข่าย (NOC) ที่มีการเฝ้าระวังตลอด 24
ชั่วโมงและจะรายงานความคืบหน้าให้กับลูกค้าทราบตลอดเวลา

7) รับประกันคุณภาพ

บริษัทฯ มีการรับประกันคุณภาพการให้บริการด้วย Service Level Agreement (SLA)
ไปจนถึงระดับ 99.99%
เพื่อเพิ่มความไว้วางใจในคุณภาพของโครงข่ายเคเบิ้ลใยแก้วนำแสงและการบริการของบริษัทฯ
โดยบริษัทฯ
จะมีทีมงานในศูนย์ปฏิบัติการโครงข่ายคอยเฝ้าระวังตลอดเวลาเพื่อคอยแก้ไขเหตุขัดข้องให้กับมาใช้งานได้โดยเร็วที่สุดตามนโยบายการรับประกันคุณภาพ
ซึ่งหากไม่สามารถปฏิบัติตามได้ก็จะต้องปฏิบัติตามเกณฑ์ที่ทำสัญญาไว้กับผู้ใช้บริการ

8) พัฒนาอุตสาหกรรมโทรคมนาคม

บริษัทฯ มีนโยบายที่จะให้ความรู้แก่ผู้ที่มีความสนใจในเรื่องของโทรคมนาคม
โดยเน้นการจัดให้มีการสัมนาเชิงความรู้โดยทีมวิศวกรผู้เชี่ยวชาญในงานแต่ละประเภทมาให้ความรู้กับผู้ที่เกี่ยวข้อง
หรือผู้ที่สนใจ โดยมีหลักทางความคิดอยู่ว่า
หากอุตสาหกรรมโทรคมนาคมในภาพรวมถูกพัฒนาไปแล้วนั้น
โอกาสทางธุรกิจหรือความต้องการของตลาดย่อมเป็นผลพลอยได้ที่จะตามมา

6.2 โครงการ Interlink Data Center

โครงการ Interlink Data Center เป็นบริการให้เช่าพื้นที่เซิร์ฟเวอร์ พื้นที่วางเซิร์ฟเวอร์
ศูนย์การให้บริการคลาวคอมพิวติ้งค์ (Cloud Computing) และศูนย์สำรองข้อมูล (Disaster
Recovery) แก่องค์กรต่างๆ เพื่อให้บริการตามจุดประสงค์ต่างๆ
และตามความต้องการของลูกค้าที่แตกต่างกัน เช่น
การย้ายเซิร์ฟเวอร์ของลูกค้ามายังศูนย์ข้อมูลของบริษัทฯ
เพื่อลดค่าใช้จ่ายในด้านการลงทุนเพิ่มและการดูแลรักษา หรือเพื่อเป็นศูนย์สำรอง (Back Up
Site) หรือเพื่อป้องกันผลกระทบจากภัยพิบัติทางธรรมชาติหรือเหตุการณ์ร้ายแรงต่างๆ
อันอาจจะเกิดได้โดยไม่คาดคิดโดยศูนย์ข้อมูล (Data Center) ของบริษัทฯ ถูกสร้างขึ้นเพื่อให้เป็น
Data Center โดยเฉพาะ ซึ่งก่อสร้างตามข้อกำหนดของ Data Center ประเภท TIER 3
และให้บริการตลอด 24 ชั่วโมง ทุกวันไม่มีวันหยุด ทั้งนี้ ศูนย์ข้อมูลของบริษัทฯ มีขนาด 1,800
ตารางเมตร ตั้งอยู่ที่ 9/2 ซ.01 กาญจนาภิเษก 5/5 ถ.กาญจนาภิเษก แขวงท่าแร้ง เขตบางเขน
กรุงเทพฯ 10220 โดยที่จัดตั้งงบลงทุนประมาณ 170 ล้านบาท ปัจจุบันบริษัทฯ
ได้ก่อสร้างอาคารแล้วเสร็จ อยู่ระหว่างการติดตั้งระบบต่างๆ ของ Data Center
และคาดว่าจะแล้วเสร็จบางส่วนเพื่อให้บริการในเดือนมิถุนายน 2556

ลักษณะของ Internet Data Center

1.  การออกแบบ Data Center

สร้างตามข้อกำหนด TIER 3และสามารถขยายไปเป็น TIER 4 ได้ในอนาคต ซึ่ง Data Center
ของบริษัทฯ ออกแบบให้มีระบบสาธารณูปโภคสำรอง (Redundant Infrastructure)
เพื่อลดโอกาสการเกิดความผิดพลาดของระบบ รวมทั้งมีระบบจ่ายไฟฟ้าสำรอง
และได้การออกแบบให้ใช้พลังงานอย่างมีประสิทธิภาพ รวมทั้งรองรับการเกิดเหตุร้าย เช่น
ภัยธรรมชาติ และอัคคีภัย เป็นต้น

2.  ระบบทำความเย็นที่มีประสิทธิภาพ

มีระบบทำความเย็นที่มีประสิทธิภาพซึ่งคอยวัดและควบคุมให้อุณหภูมิอยู่ที่ระดับที่เหมาะสมที่สุดสำหรับอุปกรณ์อิเล็คทรอนิคส์
คือ ประมาณ 21-26 องศาเซลเซียส + 2 องศาเซลเซียส และให้มีความชื้นประมาณร้อยละ 50 +
ร้อยละ 5 รวมทั้งบริษัทฯ ออกแบบให้มีการติดตั้งระบบทำความเย็นสำรอง
เพื่อใช้ในกรณีเกิดเหตุฉุกเฉิน ทั้งนี้
การติดตั้งระบบทำความเย็นที่มีประสิทธิภาพจะทำให้อุปกรณ์อิเล็กทรอนิกส์ทำงานได้อย่างมีประสิทธิภาพ
และมีอายุการใช้งานที่ยาวนานขึ้น

3.  ระบบความรักษาปลอดภัยที่เชื่อถือได้

มีการติดตั้งระบบรักษาความปลอดภัยที่เชื่อถือได้ กล่าวคือ
มีระบบรักษาความปลอดภัยตั้งแต่การเข้าสู่ตัวอาคารและห้องเซิร์ฟเวอร์
มีการติดตั้งกล้องวงจรปิดทั้งภายนอกและภายในห้องเซิร์ฟเวอร์
รวมทั้งติดตั้งระบบตรวจจับควันไฟและระบบตรวจจับน้ำรั่ว
เพื่อรักษาความปลอดภัยให้แก่อุปกรณ์ของบริษัทฯ และข้อมูลของลูกค้า
ตลอดจนสร้างความมั่นใจให้แก่ลูกค้าโดยอ้างอิงตามมาตราฐาน ISO 27001

4.  ระบบการติดต่อสื่อสาร

เป็นศูนย์รวมของโครงข่าย Interlink Fiber Optic Network
จากทั่วทุกภูมิภาคของประเทศไทยซึ่งสามารถให้บริการเชื่อมต่อข้อมูลจากสำนักงานของลูกค้าเข้ามายังศูนย์ข้อมูลแห่งนี้ได้อย่างสะดวกและรวดเร็ว
อีกทั้งยังสามารถให้บริการส่งผ่านระบบอินเตอร์เน็ทที่ทางบริษัทฯ สามารถให้บริการในประเทศได้
40G และ ต่างประเทศ 10G และยังสามารถขยายได้อีกในอนาคต

6.2.1 ประเภทของการให้บริการ

ผลิตภัณฑ์หรือบริการของโครงการ Interlink Data Center แบ่งออกเป็น (1) Co-Location
(2) Virtual Server (3) Cloud Computing Service และ (4) Disaster Recovery
Service

1)  Co-Location

เป็นบริการรับฝากวางเครื่องเซิร์ฟเวอร์ของลูกค้าในพื้นที่ส่วนตัวที่ทางบริษัทฯ
จัดเตรียมไว้เป็นการเฉพาะสำหรับลูกค้าแต่ละราย
ลูกค้าที่ใช้บริการประเภทนี้มักจะเป็นกลุ่มผู้ใช้งานที่มีเครื่องเซิร์ฟเวอร์เป็นของตนเองหากแต่มองหาสถานที่ที่มีระบบต่างๆ
ที่เหมาะสมและครบวงจร เช่น ระบบรักษาความปลอดภัย ระบบสำรองไฟฟ้า หรือระบบการเชื่อมต่อ
เช่น กลุ่มบริษัทขนาดกลางถึงขนาดใหญ่ที่ต้องการความปลอดภัยสูง เป็นต้น

จุดเด่นของบริการ Co-Location

-   ช่วยให้ผู้ใช้บริการประหยัดค่าใช้จ่ายสำหรับอุปกรณ์และต้นทุนการบริหารงานโดยเฉพาะทางด้านไฟฟ้า

-   สามารถเชื่อมต่อกับโครงข่ายเคเบิ้ลใยแก้วนำแสงของบริษัทฯ
    ที่เชื่อมต่อไปยังระบบอินเตอร์เน็ตภายในประเทศ (National Internet Exchange -
    NIX) ขนาด 40 G และ ต่างประเทศ (International Internet Gateway - IIG)
    ขนาด 10 G

-   มีบริการ SMS แจ้งเตือนเมื่อมีการทำงานที่ผิดปกติ

-   มีระบบกล้องรักษาความปลอดภัยรวมถึงระบบสแกนลายนิ้วมือเพื่อควบคุมการเข้าออก

-   มีระบบดับเพลิงและตรวจจับควันไฟที่ทันสมัยและเป็นมิตรกับสิ่งแวดล้อม

-   มีทีมคอยเฝ้าระวัง แก้ไขปัญหา และให้บริการทางด้านเทคนิคตลอด 24 ชั่วโมง
    ทุกวันไม่มีวันหยุด

กลุ่มลูกค้าเป้าหมาย

กลุ่มผู้ใช้งานทั่วไปที่มีเครื่องเซิร์ฟเวอร์เป็นของตนเอง เช่น
กลุ่มบริษัทขนาดกลางถึงขนาดใหญ่ที่ต้องการความปลอดภัยสูง เป็นต้น

2)  Virtual Server

เป็นบริการให้เช่าเซิร์ฟเวอร์เสมือนคุณภาพสูงที่ทำงานอยู่ในระบบ Cloud
โดยการทำงานในแต่ละเซิร์ฟเวอร์นั้นจะแยกกันอย่างอิสระ โดยผู้ใช้บริการสามารถเลือกสรร
ในเรื่องของขีดความสามารถ เช่น CPU RAM Hard Disk ระบบปฏิบัติการ และโปรแกรมต่างๆ
ได้อย่างอิสระตามความต้องการ

จุดเด่นของบริการ Virtual Server

-   ช่วยให้ผู้ใช้บริการประหยัดค่าใช้จ่ายสำหรับอุปกรณ์ เช่น เครื่องเซิร์ฟเวอร์ขนาดใหญ่
    คุณภาพสูง เพื่อมารองรับบริการแอปพลิเคชั่นต่างๆ

-   สามารถเลือกลงโปรแกรมและแอปพลิเคชั่นต่างๆ ได้ตามต้องการ

-   มีความยืดหยุ่นในการใช้งานและรองรับการอัพเกรดได้อย่างสะดวกและรวดเร็ว

-   สามารถเชื่อมต่อกับโครงข่ายเคเบิ้ลใยแก้วนำแสงของบริษัทฯ
    ที่เชื่อมต่อไปยังระบบอินเตอร์เน็ตภายในประเทศ (National Internet Exchange -
    NIX) ขนาด 40 G และ ต่างประเทศ (International Internet Gateway - IIG)
    ขนาด 10 G

-   มีบริการ SMS แจ้งเตือนเมื่อมีการทำงานที่ผิดปกติ

-   มีระบบกล้องรักษาความปลอดภัยรวมถึงระบบสแกนลายนิ้วมือเพื่อควบคุมการเข้าออก

-   มีระบบดับเพลิงและตรวจจับควันไฟที่ทันสมัยและเป็นมิตรกับสิ่งแวดล้อม

-   มีทีมคอยเฝ้าระวัง แก้ไขปัญหา และให้บริการทางด้านเทคนิคตลอด 24 ชั่วโมง
    ทุกวันไม่มีวันหยุด

กลุ่มลูกค้าเป้าหมาย

กลุ่มผู้ใช้งานทั่วไปที่ต้องการมีเครื่องเซิร์ฟเวอร์เป็นของตนเอง เช่น
กลุ่มบริษัทขนาดกลางถึงขนาดใหญ่ เจ้าของเว็ปไซต์ที่มีการใช้งานทรัพยากรสูง
และผู้ที่ต้องการความเสถียรที่สูงกว่าทั่วไป เป็นต้น

3)  Cloud Computing Service

เป็นการบริการเช่าพื้นที่เซิร์ฟเวอร์เสมือนของบริษัทฯ ที่ได้จัดเตรียมไว้โดยเฉพาะ
โดยผู้ใช้บริการสามารถใช้พื้นที่จัดเก็บข้อมูลได้ตามต้องการและเพิ่มหรือลดตามปริมาณที่ใช้ในแต่ละเดือนโดยที่ไม่มีต้นทุนในการเพิ่มหรือลด
ซึ่งนอกจากใช้ในการเก็บข้อมูลอย่างเดียวแล้วนั้น
ยังสามารถเลือกผู้ที่ต้องการให้เข้ามาใช้งานร่วมกันได้อีกด้วย

จุดเด่นของบริการ Cloud Computing Service

-   ช่วยให้ผู้ใช้บริการประหยัดเงินลงุทนในอุปกรณ์ เช่น เครื่องเซิร์ฟเวอร์ขนาดใหญ่

-   สามารถเพิ่มหรือลดพื้นที่ที่ต้องการได้โดยไม่มีค่าใช้จ่าย

-   มี สามารถเชื่อมต่อกับโครงข่ายเคเบิ้ลใยแก้วนำแสงของบริษัทฯ
    ที่เชื่อมต่อไปยังระบบอินเตอร์เน็ตภายในประเทศ (National Internet Exchange -
    NIX) ขนาด 40 G และ ต่างประเทศ (International Internet Gateway - IIG)
    ขนาด 10 G

-   มีทีมคอยเฝ้าระวัง แก้ไขปัญหา และให้บริการทางด้านเทคนิคตลอด 24 ชั่วโมง
    ทุกวันไม่มีวันหยุด

กลุ่มลูกค้าเป้าหมาย

กลุ่มผู้ใช้งานทั่วไปที่ไม่ต้องการมีเครื่องเซิร์ฟเวอร์เป็นของตนเอง
และมีการใช้งานที่ไม่แน่นอนในแต่ละช่วงของปี เช่น กลุ่มบริษัทขนาดเล็ก กลางถึงขนาดใหญ่ เป็นต้น

4)  Disaster Recovery Service

เป็นการบริการจัดเตรียมพื้นที่ให้เช่าสำหรับจัดวางเซิร์ฟเวอร์ และพื้นที่ทำงานในกรณีเกิดเหตุขัดข้อง
หรือเหตุการณ์ฉุกเฉิน

จุดเด่นของบริการ Disaster Recovery Service

-   ช่วยให้ผู้ใช้บริการประหยัดค่าใช้จ่ายด้านพื้นที่

-   สามารถเชื่อมต่อกับโครงข่ายเคเบิ้ลใยแก้วนำแสงของบริษัทฯ เพื่อเชื่อมต่อไปยังศูนย์ข้อมูลหลัก
    หรือเชื่อมต่อไปยังระบบอินเตอร์เน็ตภายในประเทศ (National Internet Exchange -
    NIX) ขนาด 40 G และต่างประเทศ (International Internet Gateway - IIG)
    ขนาด 10 G

-   มีพื้นที่เพียงพอให้ผู้ใช้บริการส่งทีมงานเข้ามาทำงานในกรณีเกิดเหตุขัดข้อง

-   มีทีมคอยเฝ้าระวัง แก้ไขปัญหา และให้บริการทางด้านเทคนิคตลอด 24 ชั่วโมง
    ทุกวันไม่มีวันหยุด

กลุ่มลูกค้าเป้าหมาย

กลุ่มลูกค้าเป้าหมายของบริการ Disaster Recovery Service คือ
กลุ่มผู้ใช้งานทั่วไปที่ให้ความสำคัญกับการสำรองข้อมูล เช่น กลุ่มบริษัทขนาดกลางถึงใหญ่
และกลุ่มธนาคารและหลักทรัพย์ เป็นต้น

6.2.2 ช่องทางการจำหน่าย

1) ช่องทางการจัดจำหน่ายผ่านทีมขายของบริษัทฯ โดยตรง

บริษัทฯ มีทีมขายเป็นของตนเอง และวางแผนที่จะมุ่งเน้นกลุ่มลูกค้ากลุ่มธุรกิจขนาดกลางถึงขนาดใหญ่
และกลุ่มธนาคารและบริษัทหลักทรัพย์ ซึ่งบริษัทฯ
มีการเข้านำเสนอบริการและเลือกสรรประเภทของบริการให้เหมาะกับวัตถุประสงค์ของลูกค้าแต่ละราย

2) ช่องทางการจัดจำหน่ายแบบขายส่ง

บริษัทฯ มีการทำการตลาดแบบขายส่งให้แก่กลุ่มผู้ให้บริการ Data Center
ซึ่งจะซื้อบริการในลักษณะขายส่ง เพื่อไปทำตลาดในส่วนของการขายแยก (Wholesale to
Resale) ต่อไป

3) ช่องทางการจัดจำหน่ายผ่านทางพันธมิตรทางธุรกิจ

บริษัทฯ มีการทำการตลาดให้กับพันธมิตรทางธุรกิจ เช่น ผู้ให้บริการรับทำระบบ (System
Integrator) ซึ่งจะซื้อบริการในลักษณะขายปลีกเพื่อไปนำเสนองานโครงการในแต่ละโครงการ
เป็นต้น

6.2.3 กลยุทธ์การแข่งขัน

1) การออกแบบ Data Center

บริษัทฯ ได้ออกแบบอาคารเพื่อใช้เป็น Data Center โดยเฉพาะ
และได้ออกแบบให้เป็นไปตามข้อกำหนดของ TIER 3
และมีระบบสาธารณูปโภคสำรองสำหรับเหตุภัยพิบัติธรรมชาติและเหตุร้ายอื่นๆ
เพื่อให้ลูกค้ามีความมั่นใจในความปลอดภัยของระบบ Data Center

2) การเชื่อมต่อกับโครงข่ายเคเบิ้ลใยแก้วนำแสง

Data Center ของบริษัทฯ เชื่อมต่อกับโครงข่ายเคเบิ้ลใยแก้วนำแสงของบริษัทฯ
ซึ่งเป็นโครงข่ายที่ครอบคลุมทั่วประเทศ อีกทั้งยังสามารถเชื่อมต่อไปยังผู้ให้บริการรายอื่นๆ
เพื่อให้ลูกค้าสามารถเลือกใช้งานได้อย่างสบายใจ
ทั้งนี้ผู้ใช้งานยังสามารถเชื่อมต่อไปยังโครงข่ายอินเตอร์เน็ทขนาดใหญ่ ระดับ NIX/IIG 40G/10G

3) การบริการ และการให้คำปรึกษา

บริษัทฯ ได้จัดให้มีการฝึกอบรมความรู้ทางเทคนิคให้แก่ทีมวิศวกรและทีมขายของบริษัทฯ
เพื่อให้สามารถให้คำปรึกษาแนะนำแก่ลูกค้าได้อย่างถูกต้อง และมีประสิทธิภาพ รวมทั้งบริษัทฯ
ยังได้จัดอบรมให้ความรู้แก่ทีมวิศวกรของลูกค้าเพื่อให้ลูกค้าสามารถใช้โครงข่ายของบริษัทฯ
ได้อย่างเต็มประสิทธิภาพ และเป็นการสร้างความสัมพันธ์ที่ดีกับลูกค้า นอกจากนี้ บริษัทฯ
ยังจัดสรรช่องทางเพื่อเปิดรับฟังข้อเสนอแนะจากลูกค้าเพื่อที่จะนำไปพัฒนาและเพิ่มประสิทธิภาพการให้บริการของบริษัทฯ
ต่อไป

4) รับประกันคุณภาพ

บริษัทฯ มีการรับประกันคุณภาพการให้บริการด้วย Service Level Agreement (SLA)
ไปจนถึงระดับ 99.99%
ทั้งส่วนของระบบและส่วนของโครงข่ายเพื่อเพิ่มความไว้วางใจในคุณภาพของบริการของบริษัทฯ
โดยบริษัทฯ จะมีทีมงานในศูนย์ปฏิบัติการโครงข่ายคอยเฝ้าระวังตลอด 24 ชั่วโมง
เพื่อคอยแก้ไขเหตุขัดข้องให้กับมาใช้งานได้โดยเร็วตามนโยบายการรับประกันคุณภาพ
ซึ่งหากไม่สามารถปฏิบัติตามได้ก็จะต้องปฏิบัติตามเกณฑ์ที่ทำสัญญาไว้กับผู้ใช้บริการ